Държавен вестник, бр. 26, 2017 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  26
да може да извършва разследване (т. 2); да 
привлича към отговорност лицата, които 
са извършили престъпления, и да поддържа 
обвинението по наказателни дела от общ 
характер (т. 3).
2. Разследването е дейност по установя-
ването на факти. Това става с предвидените 
в закона доказателства. Подвеждането на 
установените факти под наказателноправната 
норма пък е основание за привличането към 
отговорност на лицата, които са извършили 
престъпления, и за поддържането на обвине-
нието по наказателни дела от общ характер.
3. Вещите по т. 1 и 2 на чл. 84, ал. 8 ЗМВР 
са наказателно-процесуални доказателства. 
Това произтича както от посочения им там 
характер (предмет или средство за извършва-
не на престъпление на територията на Репу-
блика България – т. 1; доказателство – т. 2), 
така и от чл. 84, ал. 9 ЗМВР, според който 
те се предават по реда на Наказателно-
процесуалния кодекс (НПК) за целите на 
наказателното производство.
4. Тяхното местонахождение, оттам и въз-
можността за изгубването или погиването 
им, следователно е въпрос изцяло в право-
мощията на прокуратурата по първите три 
точки на чл. 127 от Конституцията. Такава 
е и преценката може ли предаването им да 
затрудни наказателно производство, образу-
вано в Република България.
ІІ. 1. Компетентността на прокуратурата 
като система от правомощия не се променя 
от съществуването на аналогични правомо-
щия на други, конкретно на полицейските 
(чл. 52, ал. 1, т. 2 и 3 НПК) държавни органи, 
защото тяхната компетентност не е посочена 
в Конституцията като заместваща тази на 
прокуратурата.
2. Не е самостоятелно основание за про-
тивоконституционност и наличието на една и 
съща, още по-малко на подобна, правна норма 
в разпоредбите било на един и същ, било на 
различни нормативни актове. Този въпрос е 
относим към законовите (чл. 10 от Закона за 
нормативните актове и чл. 38 и 39 от Указа 
за прилагане на Закона за нормативните 
актове във връзка с чл. 9, ал. 3 от закона), 
не и към конституционните изисквания към 
нормативните актове. Член 4, ал. 1 от Кон-
ституцията изисква да няма противоречие, а 
не повторение между правни норми.
3. Възражението най-сетне, за което има 
практическо основание, че окръжната проку-
ратура по местопредаването или изземването 
на вещта няма информация дали изпращаната 
на друга държава, или връщана на лицето вещ 
е доказателство по наказателно производство 
в Република България, не може успешно да 
противостои на произтичащата от чл. 126, 
ал. 2 от Конституцията и действаща норма 
на чл. 136, ал. 1 от Закона за съдебната власт, 
че прокуратурата на Република България е 
единна. Единството се отнася и до единство 
на информацията, въз основа на която проку-
ратурата упражнява правни действия в изпъл-
нение на конституционните си задължения. 
Липсата на знание у окръжната прокуратура 
по чл. 84, ал. 8 ЗМВР, което е организационно 
и информационно отстранимо, не може да е 
основание за тяхното неупражняване спрямо 
веществените доказателства с произтичащите 
от изчезването или погиването им наказател-
ноправни последици.
ІІІ. Твърдяната в оспорването липса на 
предвиден в разпоредбата съдебен контрол 
като основание за противоречието є с чл. 1 
от Допълнителния протокол от Конвенцията 
за защита на правата на човека и основните 
свободи е неоснователна. Постановлението на 
окръжния прокурор подлежи на обжалване 
пред съд по общия наказателно-процесуален 
ред.
По тези причини искането за противокон-
ституционност на чл. 84, ал. 8 ЗМВР трябваше 
да се отхвърли изцяло.
Конституционен съдия: 
Георги Ангелов
2151
МИНИСТЕРСКИ СЪВЕТ
ПОСТАНОВЛЕНИЕ № 54  
ОТ 23 МАРТ 2017 Г.
за откриване на три института в структурата 
на Университета за национално и световно 
стопанство
МИНИСТЕРСКИЯТ СЪВЕТ
П О С Т А Н О В И :
Чл. 1. Открива Институт по икономика 
и политики.
Чл. 2. Открива Институт по творчески 
индустрии и бизнес.
Чл. 3. Открива Институт по предприема-
чество. 
Заключителна разпоредба
Параграф единствен. Постановлението 
се приема на основание чл. 9, ал. 3, т. 3 от 
Закона за висшето образование.
Министър-председател:  
Огнян Герджиков
Главен секретар на Министерския съвет:  
Веселин Даков
2258